Mulle tundub, et Swedbanki tabanud
skandaalid ja muud ebameeldivused on riigi suurima panga nii ära hirmutanud, et
kiputakse minema teise äärmusesse ning koos pesuveega visatakse välja ka
laps.
Tõsi, kui laenude tagamiseks panditakse aktsiaid, on tegemist üsna riskantse tehinguga. Aga lisaks aktsiatele on olemas ka riiklikud ja suurte ettevõtete võlakirjad, mis on üsna turvalised.
Kohalikul laenuturul saavad repolaenu vaid käputäis investoreid või spekulante. Kardan, et nendelt selle võimaluse äravõtmine vähendab Swedbanki personaalpanganduse klientuuri.
Kummaline, et pank lõpetab repolaenude andmise nüüd, mil finantsturud näitavad esimesi stabiliseerumise märke. Õige aeg nendest loobumiseks oleks olnud vähemalt aasta või kaks tagasi.